Diari Oficial de la Generalitat Valenciana


Sumari del DOGV 827, del 18-05-1988 (1988/811141)

DECRET 64/1988, de 9 de maig, del Consell de la Generalitat Valenciana. pel qual es crea la Junta Coordinadora d'Edificis Administratius.
-----------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1988/05/09/64/dof/vci/html**

### Dades del document

Número de DOGV
:   827

Data del DOGV
:   18-05-1988

Secció del DOGV
:   DISPOSICIONS GENERALS

Número del document
:   1988/811141


Data del document
:   09-05-1988

Organisme emissor
:   Conselleria d'Economia i Hisenda

Tipus de document
:   Decret

Decret 64/1988, de 9 de maig, del Consell de la Generalitat Valenciana, pel qual es crea la Junta Coordinadora d'Edificis Administratius.  
Per a poder atendre les demandes d'edificis, locals i serveis de la Generalitat Valenciana cal la creació d'una Junta Coordinadora d'Edificis Administratius la missió principal de la qual és la programació de les necessitats esmentades per tal de coordinar l'actuació dels distints Departaments i aconseguir una major racionalitat, agilitat i eficiència.  
Per això, a proposta del Conseller d'Economia i Hisenda, i amb la deliberació prèvia del Consell de la Generalitat Valenciana en la reunió del dia 9 de maig de 1988,  
DECRETE:  
Article primer  
Es crea la Junta Coordinadora d'Edificis Administratius com a òrgan col·legiat interdepartamental al qual correspon la programació de les necessitats d'edificis i locals per a la instal·lació de les oficines i els serveis de la Generalitat Valenciana i la formulació de propostes i informes respecte a les adquisicions, les alienacions, els arrendaments, les construccions i les altres actuacions patrimonials relacionades amb aquests, amb la finalitat d'aconseguir una major racionalitat en la utilització dels edificis administratius.  
Article segon  
Es consideren edificis administratius als efectes d'aquest Decret les construccions destinades a oficines i dependències de l'Administració Autonòmica de la Comunitat Valenciana, dels Organismes Autònoms i les Entitats Públiques que en depenen.  
Article tercer  
1. La Junta Coordinadora d'Edificis Administratius es compondrà dels membres següents:  
- President. El Secretari de la Conselleria d'Economia i Hisenda.  
- Vice-president: El Director General del Tresor i Patrimoni, que assumirà les funcions de la Presidència en cas d?absència del seu titular.  
- Vocals: El Director General de Pressuposts.  
L?Interventor General de la Generalitat.  
Un representant de cada Conselleria, amb rang de Director General.  
El Cap del Servei de Gestió Immobiliària, que actuarà de Secretari de la Junta.  
2. La Secretaria de la Junta queda adscrita a la Presidència de la Generalitat.  
Els membres de la Junta Coordinadora podran delegar l?assistència a les sessions en Caps de Servei dels respectius Centres Directius, excepte quan es tracte d'exercir les funcions atribuïdes al Ple en l'article seté.  
Article quart  
1. La Junta podrà funcionar en Ple o en Comissió Permanent.  
2. La Comissió Permanent, que es reunirà almenys trimestralment, estarà formada per un President, l?Interventor General, el Director General de Pressuposts i els Vocals directament implicats en els temes inclosos en l?ordre del dia; hi actuarà de Secretari el Cap del Servei de Gestió Immobiliària.  
Article cinqué  
1. A les sessions plenàries o de la Comissió Permanent podrà assistir un representant d'altres Administracions Públiques designat per aquestes i convocat pel President de la Junta Coordinadora, d'acord amb els assumptes a tractar en l'ordre del dia.  
2. En les sessions del Ple, únicament els membres de la Junta, esmentats en el número u de l'article tercer, disposaran de vot. En les sessions de la Comissió Permanent disposaran de vot els Caps de Servei en què els membres hagen delegat l?assistència.  
Article sisé  
El funcionament de la Junta s'ajustarà al que disposa el Capítol II, Títol I de la Llei de Procediment Administratiu, en tot el que no preveu aquest Decret.  
Article seté  
Corresponen al Ple de la Junta Coordinadora d'Edificis Administratius les funcions següents:  
a) Elevar al Consell de la Generalitat Valenciana, a través del Conseller d'Economia i Hisenda, el programa plurianual d'adquisició d'immobles i de construcció i rehabilitació d'edificis administratius.  
b) Emetre informe previ a l?elaboració del Pla d'Inversions Públiques en edificis administratius.  
c) Elaborar les normes sobre les característiques funcionals dels edificis administratius i llur utilització.  
d) Aprovar la Memòria anual sobre l?execució i el grau de compliment dels programes d'actuació.  
e) Conéixer i decidir sobre tots els assumptes que siguen competència de la Comissió Permanent quan, per la seua importància o transcendència, el President considere que han de ser sotmesos al Ple.  
Article vuité  
Correspondran a la Comissió Permanent les funcions següents:  
a) Coordinar les dades relatives a la utilització actual dels efectius immobiliaris i a les necessitats en matèria d'edificis administratius.  
b) Redactar, a la vista de les propostes de les diverses Conselleries, l'estudi de necessitats d'edificis administratius.  
c) Conéixer i controlar el bon ús dels edificis administratius, la distribució dels Serveis i el compliment de les normes generals de funcionament establertes.  
d) Elaborar les propostes sobre la solució que siga procedent en els conflictes plantejats entre els Departaments respecte a l?ús de determinats immobles.  
e) Preparar els assumptes que hagen de ser examinats pel Ple i proposar-li totes les mesures que es consideren necessàries per a la correcta organització, funcionament i adequació dels edificis administratius.  
f) Coordinar l'adequació tècnica i econòmica de les obres realitzades per les diverses Conselleries.  
g) Constituir i dirigir els grups de treball interconselleries necessaris per al compliment dels objectius fixats pel Ple de la Junta, aprovant-ne les ponències o els informes per a l?elevació al Ple de la Junta.  
h) Totes les altres funcions que els siguen delegades pel Ple de la Junta.  
DISPOSICIONS FINALS  
Primera  
Es autoritzat el Conseller d'Economia i Hisenda a dictar les disposicions necessàries per a desplegar aquest Decret.  
Segona  
Aquest Decret entrarà en vigor el mateix dia de la publicació en el Diari Oficial de la Generalitat Valenciana.  
València, 9 de maig de 1998.  
El President de la Generalitat,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI